આ વર્ષના બજેટમાં સરકારે જાહેરાત કરી છે કે ખેડૂતોને ટેકાના ભાવની ખાતરી આપવા માટે એક વ્યવસ્થિત માળખું તૈયાર કરવામાં આવશે. આ બાબતે નીતિ આયોગને કેન્દ્રીય કૃષિ મંત્રાલય અને રાજ્યો સાથે પરામર્શ કરવા માટે જણાવવામાં આવ્યું હતું. સૂત્રોના કહેવા પ્રમાણે, નવી પ્રાપ્તિ યોજનામાં કૃષિ મંત્રાલયનો પ્રસ્તાવ -`અન્નદાતા મૂલ્ય સમરક્ષણા'ને પ્રધાનમંડળ સમક્ષ રજૂ કરવામાં આવ્યો હતો, જેને મંજૂર કરવામાં આવ્યો હતો. આ નવી નીતિ અંતર્ગત જ્યારે બજાર ભાવ ટેકાના ભાવથી નીચા જાય ત્યારે ખેડૂતોના હિતોના રક્ષણ માટે રાજ્ય સરકારોને વિવિધ વિકલ્પો પૂરા પાડવામાં આવશે.